kardosdrur/scandi-wiki huggingface dataset:
Ohalo

Ohalo (formelt Ohalo II) er et arkæologisk sted ved Genesaretsøen i Nord-Israel. Ohalo II fra ca 18.000 f.Kr. er blandt de allerældste steder med utvetydig fund af bebyggelse, neolitisk levevis, med stensatte runde huse, forbrug af vildkorn (hvede og byg) og liggende kværnsten til korn. Levevisen ved Ohalo var ikke fuldværdig landbrug, men systematisk og stedfast samling af vilde korn og mere end 100 andre plantesorter fra søkanten til 1.000 meters højde.

Det blev drevet omfattende fiskeri og jagt på en række små og mellemstore dyr, men det er ikke fundet spor af husdyrhold.

Stedet lå den gang ved en stor sø, Lisansøen. som dækkede det som i dag er Dødehavet, Genesaretsøen og landet imellem – det vil sige Jordanelven.

Tidsepoken fra istidens højdepunkt 18.000 f.Kr. og til 12.000 f.Kr. kaldes ofte Epipaleolitisk – og kommer forud for den "naturfiske" eller Neolitisk periode fra 12.000 f.Kr., da regulært jordbrug med bevidst og systematisk plantning af korn og husdyrhold opstod i Mellemøsten.

Ohalo er på mange måder en anakronisme, andre steder fra samme periode vidner om en mere "primitiv" levevis med nomadisk eller sæsonafhængig jæger- og samler-samfund.

Eksterne henvisninger 
 Ohalo II Campsite  – webside hos University of Haifa, Israel.
 Dani Nadel – artikel fra Universitetet i Haifa.

Oldtidsbyer
Ældste stenalder
Weichsel-istiden
Wilhelmplatz

Wilhelmplatz var tidligere en plads i "Mitte" distriktet i Berlin på hjørnet af Wilhelmstrasse og Voßstraße. Pladsen gav også navn til en station på U-banen. Den er senere blevet omdøbt til "Mohrenstraße". En række prominente bygninger blev opført omkring pladsen herunder det gamle rigskancelli (tidligere Palais Schulenburg), finansministeret og det store hotel Kaiserhof fra 1875. 

Pladsen blev oprindelig anlagt efter 1721 som en del af Friedrichstadt udvidelsen og fik navnet Wilhelmplatz i 1749, efter King Frederik Wilhelm 1. af Preussen. Den første bygning, der blev opført var Ordenspalais fra 1737, der lå på nordsiden og var sæde for Johanniterordenen. På den anden side af Wilhelmstraße på vestsiden blev Palais Schulenburg bygget i 1739. Efter afslutningen på Syvårskrigen blev pladsen efter 1769 udsmykket med marmorstatuer af feltherrerne Kurt Christoph Graf von Schwerin, Hans Karl von Winterfeldt, Friedrich Wilhelm von Seydlitz (af Jean-Pierre-Antoine Tassaert, 1781), James Francis Edward Keith og Hans Joachim von Zieten (af Johann Gottfried Schadow). I 1857 blev statuerne udskiftet med bronzekopier udført af August Kiss. Originalerne kan ses på Bodemuseum.

I 1796 købte fyrst Anton Radziwiłł Palais Schulenburg. Det blev besat af kejserlige tropper fra Frankrig i 1806 og var midlertidigt hovedkvarter for Napoleons bykommandant. Radziwiłł holdt en berømt salon her, og som en stor beundrer af Johann Wolfgang von Goethe, lod han den 24. maj 1820 sit hjem danne ramme om en af de første opførelser af Faust. Efter deres bryllup i 1811 boede Achim og Bettina von Arnim indtil 1814 i nabohuset Palais Voss. Fra 1826 blev Wilhelmplatz ombygget af Karl Friedrich Schinkel, som også tilføjede Schadows statue af Leopold 1. af Anhalt-Dessau, mens Ordenspalais blev ombygget i neoklassicistisk stil af Friedrich August Stüler som residens for Prins Karl af Preussen. 

I 1869 købte Kongeriget Preussen fyrst Radziwiłłs palæ på Otto von Bismarcks foranledning. Bygningen blev betalt med krigsskadeserstatninger betalt af Frankrig efter den Fransk-preussiske krig og blev indviet som kancelli for det nye Tyske Kejserrige ved Berlinerkongressen i 1878.

Under nazitiden blev Ordenspalais sæde for Propagandaministeriet, og Adolf Hitler gav Albert Speer til opgave at bygget et nyt kancelli overfor pladsen. Bygningerne omkring pladsen blev alle stærkt beskadigede under bombardementerne i 2. Verdenskrig og blev revet ned. Den 18. august 1950 blev Wilhelmplatz omdøbt af de Østberlinske myndigheder til Thälmannplatz, efter Ernst Thälmann. I 1980'erne blev der bygget boligejendomme over pladsen.

Eksterne henvisninger 

Berlins geografi
Bygninger, konstruktioner og anlæg i Berlin
Staurby

Staurby er en by på Vestfyn i Middelfart Kommune, Region Syddanmark.
Staurby huser ca. 90 indbyggere og er den 14. største by i Middelfart-Strib-Nørre Aaby området.

Lokaliteter i Middelfart Kommune
Sværdet i stenen - Da kongen var knægt

Sværdet i stenen - Da kongen var knægt er en amerikansk tegnefilm, skabt af Walt Disney, og er den 18. i rækken af Disneys klassikere. Det er en løs fortolkning af romanen "Kong Arthur og Ridderne Om Det Runde Bord", skrevet af T.H. White, og fungerer som forhistorie til originalhistorien.

Skuespillere

Eksterne henvisninger 
 
 Sværdet i stenen 

Disney tegnefilm
Amerikanske film fra 1963
Film baseret på middelalderlige legender
Arthur-legenden
Dimebag Darrell

Dimebag Darrell Abbott, også kendt som "Diamond" Darrell, "Dimebag" Darrell, eller blot "dime", født Darrell Lance Abbott (20. august 1966 i Pantego, Texas – 8. december 2004 i Columbus, Ohio) var leadguitarist i heavy metal bandet Pantera. Da Pantera blev opløst i 2003 oprettede han gruppen Damageplan sammen med broderen Vinnie Paul Abbott.

Karriere
Han var bedst kendt som stiftende medlem af heavy metal bands Pantera og Damageplan, men han var også medlem i bandet Rebel Meets Rebel. Abbott dukkede ofte op i guitarmagasiner og i læsernes meningsmålinger, hvor han ofte indgår i top ti metal guitarist spots. Desuden havde han gennem flere år en klumme i Guitar World Magazine, som er blevet samlet i bogen Riffer Madness. Husket for sin elskværdige karakter og kontakt med fans, kritiker Greg Prato [1] beskriver Abbott som "en af de mest indflydelsesrige trendsættere i moderne metal."

Den 8. december 2004 blev han skudt og dræbt under en koncert med Damageplan i natklubben Alrosa Villa i Columbus, Ohio. Drabsmanden Nathan Gale var en sindsforvirret Pantera-fan, der led af skizofreni. Han troede at Pantera læste hans tanker og grinte af ham. 

Guitarister fra USA
Omkomne på scenen
Damageplan

Damageplan var et amerikansk heavy metal-band fra Dallas, Texas, der blev stiftet i 2003. Efter at have endt deres tidligere gruppe Pantera, ønskede brødrene Dimebag Darrell og Vinnie Paul Abbott at starte et nyt band. De rekrutterede tidligere Halford-guitarist Pat Lachman på vokal, og senere Bob Zilla på bas. Damageplan udgav sit debutalbum New Found Power i USA den 10. februar 2004, hvor det debuterede som nummer 38 på Billboard 200 og solgte 44.676 eksemplarer i den første uge.

Mens Damageplan var på promotionstour for deres album og spillede koncert den 8. december 2004, klatrede en tidligere amerikansk marinesoldat ved navn Nathan Gale op på scenen og myrdede Darrell, to medlemmer af bandets besætning, og en lokal koncertgænger. Selvom der ikke blev konstateret noget motiv, hævdede nogle vidner at Gale beskyldte brødrene for Pantera's opbrud og troede at de havde stjålet hans tekster. Gale blev dræbt af politiofficer James Niggemeyer, der blev anset for at have handlet rigtigt af Franklin County anklagemyndighed. Bandets manager har bekræftet, at der er ikke-frigivne Damageplan-optagelser, selv om de ikke er dukket op, og bandet har ikke optrådt siden. Abbott og Zilla har sluttet sig til bandet Hellyeah, og Lachman tiltrådte Mercy Clinic.

Eksterne henvisninger 
 Officiel hjemmeside 

Heavy metal-grupper
Musikgrupper fra 2003
Jesper Bernt

Jesper Bernt (født 18. juni 1970) er en dansk forfatter, manuskriptforfatter og instruktør. 

Jesper Bernt har skrevet og instrueret novellefilmen "Sort Kaffe & Vinyl" (57 min), der havde premiere på CPH PIX 2012, og i 2013 fik en Robert for "ÅRETS LANGE FIKTION/ANIMATION".

Jesper Bernt var Creator og hovedforfatter på tv-serien "Gidseltagningen II", der havde premiere i 2019 på Kanal 5 i Danmark, solgt til mere 80 lande.
Han var hovedforfatter på den internationale krimi tv-serie "Mord uden grænser 2" ("The Team II"), der havde premiere i 2018 på DR1, solgt til en lang række lande.
Han var hovedforfatter på den satiriske serie H*A*S*H (24 afsnit af 10 min.), der i 2009 blev censureret af DR2, men i 2010 blev udsendt på nettet samt på DVD.

Jesper Bernt debuterede som forfatter i 2007 med romanen Westend (s.m. Jeff Matthews). I 2008 udkom hans anden roman, Checkpoint Charlie. 

Jesper Bernt har taget den 1-årige MASTERCLASS på Manuskriplinien på Den Danske Filmskole. Tidligere er han uddannet cand.mag. i litteraturvidenskab og anvendt visuel kommunikation fra Syddansk Universitet i Odense i 1999. 

Jesper Bernt er født på Rigshospitalet, København. Vokset op i Jylland. Har boet i Odense. Bor i dag på Vesterbro. Har to børn.

Filmografi 
 Gidseltagningen II  (2019)
 Mord Uden Grænser 2/The Team II  (2018)
 Sort Kaffe & Vinyl  (2012)
 H*A*S*H  (2010)

Bibliografi 
 Whisky og cola  (novelle i novellesamlingen "Mord i din hjemby", 2015)
 Champagne  (novelle i novellesamlingen "M – Erotiske noveller af mænd", 2014)
 Checkpoint Charlie  (roman, 2008)
 Westend  (roman, 2007)

Links 
 

Instruktører fra Danmark
Romanforfattere fra Danmark
Dansksprogede forfattere fra Danmark
Y343 Lunden

Y343 Lunden er et stationsfartøj ved Søværnets Skole, Center for Våben (VBC), hvor skibets primære opgaver er at trække slæbemål og flytte de faste skydemål i skydeområderne ud for Sjællands Odde. Skibet hejste kommando i Søværnsregi den 20. januar 2011 og blev i samme forbindelse navngivet Lunden af orlogspræst Camilla Munck. Skibet hørte tidligere under Marinehjemmeværnet under navnet Bopa hvor det forrettede tjeneste fra 1973 frem til 2010. Lunden er det sidste fartøj af MHV 90-klassen stadig i statslig tjeneste.

Tidligere skibe 
I Søværnet har man tidligere benyttet et skib ved samme navn, Lunden blev bygget og søsat i 1941 ved Brødrene Nipper i Skagen. Under krigen blev den erobret af tyskerne og brugt i tysk tjeneste. I 1944 blev den leveret tilbage til Søværnet hvor den efter krigen blev indsat ved minestrygningstjenesten. Indtil 1965 tjente Lunden som inspektionskutter ved Færøerne, hvorefter det blev overført til det daværende Artilleriskole Sjællands Odde (nu Søværnets Våbenkursus (VBK)). I 1974 fik Lunden sit nuværende navn. Skibet var cirka 18 meter langt, 5 meter bredt og vejede 42 tons. Lunden blev solgt på auktion den 4. maj 2011 for 28.000 kroner.

Referencer

Eksterne henvisninger 
 Forsvaret.dk: Nyt skib med gammelt skrognummer
 Forsvaret.dk: Y343 Lunden
 Marinehjemmeværnet: MHV 90 Bopa skifter navn
 Marinehjemmeværnet: Søværnet overtager fartøj fra Marinehjemmeværnet 
 Flådens historie: MHV 90-klassen
 Flådens historie: Y343 Lunden

Krigsskibe fra Danmark
A559 Sleipner

A559 Sleipner er Søværnets eneste dedikerede transportskib, oprindeligt bygget til transport af torpedoer. Skibet er opkaldt efter den nordiske gud Odins hest Sleipner.

Sleipner anvendes nu til dags til at transportere almindeligt gods, miner eller StanFlex-containermoduler til andre enheder. Skibet er organisatorisk underlagt OPLOG Frederikshavn.

Referencer, kilder og eksterne links 

 Forsvaret.dk: A559 Sleipner 
 Navalhistory.dk: A559 Sleipner 

Søværnet
VfL Gummersbach

VfL Gummersbach  er en håndboldklub fra Tyskland, der pt. spiller Bundesligaen i herrehåndbold. Klubben er en af de mest succesfulde nogensinde.

Meritter
Tysk mester: 12
1966, 1967, 1969, 1973, 1974, 1975, 1976, 1982, 1983, 1985, 1988, 1991

Tyske pokalvindere: 5
1978, 1979, 1982, 1983, 1985

Champions League: 5
 Vinder: 1967, 1970, 1971, 1974, 1983
 Tabende finalist: 1972

Cup Winners' Cup: 2
1978, 1979

EHF Cup: 1
1982

EM for klubhold: 2
 Vinder: 1979, 1983
 Tabendefinalist: 2006

Holdet i sæsonen 2008/2009

Håndboldklubber fra Tyskland
Etableret i 1861
Gummersbach
Stéphane Guivarc'h

Stéphane Guivarc'h (født 6. september 1970 i Concarneau, Frankrig) er en tidligere fransk fodboldspiller, der spillede som angriber i en række franske klubber, samt for Newcastle i Premier League og Rangers F.C. i Skotland. Han blev desuden verdensmester med Frankrig i 1998.

Klubkarriere 
Guivarc'h startede sin seniorkarriere i 1989 hos Stade Brest 29 i Bretagne, men skiftede to år senere til En Avant Guingamp, som han spillede for i fire sæsoner. I 1995 flyttede han til AJ Auxerre, og på trods af at han i første omgang kun spille for klubben i én sæson, var han aliigevel med til at sikre holdet The Double, sejre i Ligue 1 og Coupe de France. 

Efter at have spillet en enkelt sæson i Rennes, samt tilbragt endnu et år i Auxerre, skiftede Guivarc'h i 1998, efter at være blevet internationalt kendt under VM, til engelske Newcastle United, men opholdet her blev en fiasko, og allerede efter få måneder blev han solgt videre til Rangers F.C. i Skotland. Her spillede han sæsonen 1998-99 færdig, og var med til at sikre holdet det skotske mesterskab samt Liga Cup-titlen.

Guivarc'h vendte herefter hjem til fransk fodbold, hvor han afsluttede sin karriere med sit tredje ophold i AJ Auxerre, inden han sluttede af med at tilbringe sæsonen 2001-02 hos En Avant Guingamp.

Landshold 
Guivarc'h nåede at spille 14 kampe og score ét mål for det franske landshold, som han repræsenterede i årene mellem 1997 og 1999. På trods af at han ikke scorede et eneste mål under turneringen, blev hans stjernestund VM i 1998, hvor han på hjemmebane var med til at blive verdensmester. Guivarc'h startede inde i alle Frankrigs syv kampe, og var dermed, på trods af sine manglende scoringer, en væsentlig brik i landstræner Aimé Jacquets trup.

Titler 
Ligue 1
 1996 med AJ Auxerre

Coupe de France
 1996 med AJ Auxerre

Skotsk Premier League
 1999 med Rangers F.C.

Skotsk Liga Cup
 1999 med Rangers F.C.

VM i fodbold
 1998 med Frankrigs landshold

Eksterne henvisninger 
 Spillerinfo 

Fodboldspillere fra Frankrig
Fodboldspillere fra Stade Brest 29
Fodboldspillere fra En Avant Guingamp
Fodboldspillere fra AJ Auxerre
Fodboldspillere fra Stade Rennais FC
Fodboldspillere fra Newcastle United F.C.
Fodboldspillere fra Rangers F.C.
Verdensmestre i fodbold
Deltagere ved verdensmesterskabet i fodbold 1998
Obersinn

Obersinner en købstad (markt) i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Burgsinn.

Geografi 
Obersinn ligger i Region Würzburg, og bliver delt af floden Sinn så området på den ene side ligger i Spessart og det på den anden side af floden ligger i Rhön.
 
Ud over Obersinn ligger i kommunen landsbyerne Burgjoß og Forst Aura.

Eksterne henvisninger 

 Obersinn als Teil der Verwaltungsgemeinschaft Burgsinn
En Avant Guingamp

En Avant de Guingamp (normalt bare kendt som En Avant Guingamp eller EA Guingamp) er en fransk fodboldklub fra Guingamp i Bretagne. Klubben spiller i , og har gennem historien tilbragt mange år i den bedste liga. Klubben blev stiftet i 1912 og spiller sine hjemmekampe på Stade du Roudourou. Dens største triumf var sejren i pokalturneringen Coupe de France i 2009. I 1996 vandt man desuden den europæiske UEFA Intertoto Cup.

En Avant Guingamp har været spillested for flere internationalt kendte spillere, som blandt andet den franske angriber Jean-Pierre Papin.

Titler 
 Coupe de France (2): 2009, 2014

 UEFA Intertoto Cup (1): 1996

Kendte spillere 
  Jean-Pierre Papin
  Stéphane Guivarc'h
  Vincent Candela
  Florent Malouda
  Laurent Koscielny
  Didier Drogba

Danske spillere 
 Morten Nielsen
 Lars Jacobsen
 Jonas Lössl
 Ronnie Schwartz

Eksterne henvisninger 
Klubbens officielle hjemmeside 

Fodboldklubber i Frankrig
Etableret i 1912
Partenstein

Partenstein er en kommune i Landkreis Main-Spessart i regierungsbezirk Unterfranken i den tyske delstat Bayern. Den er administrationsby for Verwaltungsgemeinschaft Partenstein.

Geografi 
Partenstein ligger i Region Main Spessart midt i landskabet Spessart på venstre bred af floden Lohr, omkring syv kilometer nordvest for byen Lohr am Main. Bundesstraße 276 passerer gennem kommunen.
 
I kommunen ligger ud over Partenstein, landsbyen Partensteiner Forst.

Eksterne henvisninger 

 Officiel hjemmeside 
 Geschichtswerksatt Partenstein
Ligue 2

Ligue 2 er den næsthøjeste liga i det franske fodboldsystem, og bliver kontrolleret af Frankrigs fodboldforbund. Ligaen består af 20 klubber, og når sæsonen er slut bliver de tre bedst placerede rykket op i landets bedste række, Ligue 1. De tre dårligst placerede bliver degraderet til det tredjebedste niveau, Championnat National.

De 20 klubber mødes ude og hjemme, og spiller dermed 38 kampe på en sæson.

Sæson 2018-2019 
De følgende klubber deltager i Ligue 2 i sæsonen 2018-19:

 AC Ajaccio
 Auxerre
 Béziers
 Brest
 Châteauroux
 Clermont
 Gazélec Ajaccio
 Grenoble
 Le Havre
 RC Lens
 Lorient
 Metz
 Nancy
 Niort
 Orléans
 FC Paris
 Red Star
 Sochaux
 Troyes
 Valenciennes

Historie 
Nedenstående er en liste over samtlige vindere og toere i Ligue 2 efter sæson:

Eksterne henvisninger 

 Turneringens hjemmeside

Fodboldligaer
Fodbold i Frankrig
Etableret i 1933
Rechtenbach

Rechtenbach er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Lohr am Main.

Geografi 
Rechtenbach ligger i Region Würzburg i landskabet Spessart.

Eksterne henvisninger
Retzstadt

Retzstadt er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Zellingen.

I år 2000 var Retzstadt som "Teledorf Retzstadt" et af de 19 eksterne bayerske projekter under Expo 2000. Retzstadt var modelby for udnyttelse af informations- og kommunikationsteknologien til udvikling i landområder.

Geografi 
Retzstadt ligger i en sidedal til floden Main ved floden Retz.

Eksterne henvisninger
Mohamed Nasheed

Mohamed Nasheed (Dhivehi: މުހައްމަދު ނަޝީދު), også kendt som "Anni" (Dhivehi: އަންނި), – født 17. maj 1967 – er politiker fra Maldiverne, hvor han var landets præsident og regeringsleder fra 2008 til 2012. 

Mohamed Nasheed er grundlægger af og formand for Maldivian Democratic Party og stillede op som partiets præsidentkandidat ved præsidentvalget i oktober 2008. Her vandt han gennem to valgrunder over den hidtidige præsident, Maumoon Abdul Gayoom, der havde siddet ved magten siden 1978. Mohamed Nasheed blev derefter taget i ed som præsident 11. november 2008.

Nasheed er almindeligvis kendt og omtalt i Maldiverne under navnet "Anni" og han har gennem en årrække siddet i landets parlament, valgt i hovedstaden Malé. Her har han været en stærk kritiker af den hidtidige præsident Gayoom og hans politik, og som følge heraf, har han været arresteret og fængslet flere gange.

I marts 2015 blev Nasheed idømt 13 års fængsel for overtrædelse af landets terrorisme-lovgivning. Amnesty International har beskrevet fængselsdommen som "politisk motiveret" og USA har udtrykt bekymring over "den tilsyneladende mangel på retsgarantier under retssagen".

Referencer

Eksterne henvisninger 

 The President's Office – Republic of Maldives – official website
 "Anni" heralds new era in Maldives  – af Olivia Lang i BBC-News, 29. oktober 2008

Maldivernes præsidenter
Politikere fra Maldiverne
CT kolografi

CT kolografi er en billeddiagnostisk undersøgelse af tyktarmenen. Undersøgelsen består i en røntgen-skanning (CT-skanning) af den udrensede luftfyldte tyktarm (kolon). Tværsnitsbillederne kan "stables elektronisk" så man kan se et rekonstrueret røntgenbillede af indersiden af tyktarmenen. Rekonstrueret på denne måde ligner billederne det man ser ved en kikkertundersøgelse af tyktarmen (koloskopi; eng,: colonoscopy). Derfor blev undersøgelsen også betegnet virtuel koloskopi (eng.: Virtual Colonoscopy) da den blev introduceret af amerikaneren DJ Vining i 1994.
CT kolografi bruges til at påvise polypper eller kræft i tyktarmen. 
Undersøgelsen er stadig mindre akkurat end koloskopi, især for helt små forandringer, men er til gengæld mere sikker og mindre ubehagelig.
En højere diagnostisk præcision (sensitivitet og specificitet) synes at være på vej i kraft af supplerende teknologier. En sådan er f.eks brug af kontrast sammen med tarmudrensningen, hvorved risikoen for at forveksle restafføring med polypper kan mindskes. En anden er elektronisk assisteret diagnostik ved hjælp af farvekodning af tarmens overflade eller tarmvæggens tykkelse.

Diagnostik
Radiologi
Rubber Kizz

Rubber Kizz var et dansk pop-rock band der eksisterede fra 2003 til ca. 2005. 
Bandet var ledet af sangskriver Lars Iversen, der tidligere havde været sangskriver i poppunkbandet NU. Forsangeren var Linda Bonde.

Rubber Kizz gav en række shows i 2003 – 2005, bl.a. på Rust den 4. september 2004 sammen med et stadig forholdsvis ukendte Dúné.

Bandet var bl.a. inspireret af B-52's.

Medlemmer 
 Linda Bonde (sang)
 Lars Iversen (bas) (også i The Asteroids Galaxy Tour)
 Mikkel Dørig (guitar)
 Dan Hvidtfeldt Larsen (trommer)
 Miloud Carl Sabri (trompet/farfisa orgel) (også i The Asteroids Galaxy Tour)

Eksterne links 
 Rubber Kizz på Bandbase
 

Rockgrupper fra Danmark
Musikgrupper fra 2003
Musikgrupper opløst i 2005
Maldivian Democratic Party

Maldivian Democratic Party (MDP) er et politisk parti i østaten Maldiverne. MDP er et liberalt parti med højt prioriterede mål om promovering af menneskerettigheder og demokrati i Maldiverne.

Der har ikke været politiske partier i Maldiverne siden 1952, men MDP søgte alligevel at lade sig registrere den 24. februar 2001. Skønt Maldivernes forfatning faktisk tillod politiske partier at operere, blev MDPs ansøgning afslået. Umiddelbart efter en række demokratiske opstande i 2003, hvorunder bl.a. den politiske aktivist Evan Naseem blev dræbt, bekendtgjorde MDP 10. november 2003, at partiet nu var grundlagt og at det indtil videre ville fungere i eksil fra Sri Lanka. Her var partiet blevet grundlagt af en gruppe på 42 personer, som inkluderede parlamentsmedlemmer, en tidligere minister samt ledende forretningsfolk. Partiet afholdt sit første partikonvent 13. februar 2004.

Selvom MDP endnu ikke var anerkendt af Maldivernes regering, begyndte partiet at fungere i Maldiverne fra 30. april 2005, samtidig med at partiets leder Mohamed Nasheed ("Anni") returnerede til Maldiverne fra sit eksil.

Den 2. juni 2005 vedtog Maldivernes 50-medlemmer store lovgivende forsamling "The Majlis" enstemmigt at tillade politiske partier i Maldiverne. MDP war derefter det første politiske parti, som indleverede sin registrering den 9. juni, hvorefter det blev registreret og godkendt den 26. juni 2005.

Den 14. april 2007 valgte partiet den tidligere politiske aktivist, samvittighedsfange og eksilpolitiker Mohamed Nasheed til partiets præsidentkandidat ved præsidentvalget 2008. Under præsidentvalgets første valgrunde 8. oktober 2008, fik Nasheed omkring 25% af stemmerne, men mindre end den siddende præsident Maumoon Abdul Gayoom. De to mødtes i den anden og afgørende valgrunde, hvor Nasheed vandt, hvorefter han blev taget i ed som Maldivernes præsident 11. november 2008.

Eksterne links 
 Maldivian Democratic Party – officiel website

Politiske partier på Maldiverne
Herregård

En herregård, sædegård eller hovedgård var en større gård, der tilhørte en adelsmand, og som var fri for almindelige skatter. Oprindelig var hovedgårdens stilling alene knyttet til ejerforholdet, senere blev skattefriheden knyttet til et vist jordtilliggende. Hovedgårde havde foruden egen jord et større eller mindre antal fæstegårde, hvis brugere (fæstere) var forpligtede til dels at betale landgilde, dels at yde hoveri for hovedgårdens ejer. Et sådant samlet ejerskab af hovedgård med eller uden ladegård og fæstegårde betegnes som et gods.

Betegnelsen herregård stammer fra, at ejerne var herremænd, det vil sige mænd, der havde forpligtet sig til at gøre krigstjeneste for en herre – som oftest kongen. Efter middelalderen kom betegnelsen adel i brug om denne gruppe i samfundet.

En del danske større bondegårde, proprietærgårde og landsteder som Havreholm, Nivågård, Løndal, Rye Nørskov og Clasonsborg kaldes fejlagtigt herregård, selvom ejendommene ikke har nydt særlige privilegier eller haft sæde- eller hovedgårdsstatus.

Se også 
 Herregårde i Danmark

Eksterne henvisninger 

 Salmonsens Konversationsleksikon, 2. udgave, bind XI (1921), s. 351; opslag: Herregaard

 
Slægtsforskningsrelaterede emner
Landbrugsejendomme